wickkiey/tamil-wikipedia-markdown huggingface dataset:
# கிளாரா (காண்டாமிருகம்)


**கிளாரா** (*விற்கு* - 14 ஏப்ரல் 1758) என்பது 18 ஆம் நூற்றாண்டின் நடுப்பகுதியில் ஐரோப்பாவில் 17 ஆண்டுகள் சுற்றுப்பயணம் மேற்கொண்டு அதன் வழியாக பிரபலமான ஒரு இந்திய பெண் காண்டாமிருகமாகும். இது 1741 இல் ராட்டர்டாமின் மூலம் ஐரோப்பாவிற்கு வந்து. 1515 இல் டியூரரின் காண்டாமிருகத்திற்குப் பிறகு நவீன காலத்தில் ஐரோப்பாவுக்கு உயிருடன் வந்த ஐந்தாவது காண்டாமிருகம் இதுவாகும். இது டச்சு காண்டாமிருகம் என்றும் அழைக்கப்பட்டது. இது 1748 ஆகத்தில் ஜெர்மன் நகரமான வூர்ஸ்பர்க்கில் மிஸ் கிளாரா என்ற பெயரைப் பெற்றது. இடச்சுக் குடியரசு, புனித உரோமைப் பேரரசு, சுவிட்சர்லாந்து, போலந்து-லித்துவேனியா பொதுநலவாயம், பிரான்சு, இரண்டு சிசிலிகளின் இராச்சியம், திருத்தந்தை நாடுகள், போஹேமியா, டென்மார்க் ஆகிய தாடு, நகரங்கள் வழியாக சுற்றுப்பயணம் செய்த பிறகு, இங்கிலாந்தின் லம்பேத்தில் இறந்தது.  

1739 ஆம் ஆண்டில், இரண்டு ஆங்கில ஓவியர்களால் கிளாராவின் உருவம் வரையப்பட்டு, செதுக்கப்பட்டது. பின்னர் இது ஆம்ஸ்டர்டாமிற்கு கொண்டு வரப்பட்டது. அங்கு ஜான் வாண்டேலார் இரண்டு செதுக்கல்களை உருவாக்கினார். அவை 1747 இல் காட்சிப்படுத்தப்பட்டன. அடுத்தடுத்த ஆண்டுகளில், இந்த காண்டாமிருகம் பல ஐரோப்பிய நகரங்களில் காட்சிப்படுத்தப்பட்டது. 1748 ஆம் ஆண்டில், ஜோஹன் எலியாஸ் ரைடிங்கர் ஔசுபூர்கில் இந்த காண்டாமிருகத்தை அரிச்சித்திரத்தில் வடித்தார். மேலும் பெட்ரஸ் கேம்பர் லைடனில் களிமண்ணில் இதனை மாதிரியாக கொண்டு சிலைவடித்தார். 1749 ஆம் ஆண்டில், ஜார்ஜஸ்-லூயிஸ் லெக்லெர்க், காம்டே டி பஃபோன், பாரிசில் இதனை வரைந்தார். 1751 ஆம் ஆண்டில், பியட்ரோ லாங்கி கிளாராவை வெனிசில் வரைந்தார்.  

## வாழ்க்கை

1738 ஆம் ஆண்டில், அசாமின் வனப்பகுதியில், சுமார் ஒரு மாத வயதுடைய காண்டாமிருகம் ஜான் அல்பெர்ட் சிக்டெர்மேன் கண்ணில் பட்டது. அதன் தாயை யாரோ இந்திய வேட்டைக்காரர்கள் கொன்றுவிட்டிருந்தனர். எனவே அந்தக் குட்டி காண்டாமிருகத்தை ஜான் ஆல்பர்ட் சிக்டர்மேன் தன்னுடன் எடுத்துச் சென்றார். சிக்டர்மேன் வங்காளத்தில் இடச்சு கிழக்கிந்திய நிறுவனத்தின் ( *Vereenigde Oostindische Compagnie* அல்லது VOC) இயக்குநராக இருந்தார். மிகவும் அடக்கமான இந்த காண்டாமிருக குட்டி, அவரது மாளிகையில் உள்ள தோட்டத்தில் சுதந்திரமாக சுற்றிவந்தது. 1740 ஆம் ஆண்டில், சிக்டர்மேன் இதனை *நாப்பன்ஹாஃப்பின்* கப்பல் கேப்டன் டவு மவுட் வான் டெர் மீருக்கு விற்றார் அல்லது பரிசாகக் கொடுத்தார். அவர் கிளாராவுடன் நெதர்லாந்து திரும்பினார். கேப்டன் வான் டெர் மீர், கிளாரா இறக்கும் வரை அதனை வளர்த்து வந்தார்.  

கிளாரா 1741 சூலை 22 அன்று ரோட்டர்டாமில் தரையிறங்கியது. உடனடியாக பொதுமக்களுக்கு காட்சிப்படுத்தினார். கிளாரா 1743 இல் ஆண்ட்வெர்ப் மற்றும் பிரசெல்சிலும், 1744 இல் ஆம்பர்க்கிலும் காட்சிப்படுத்தப்பட்டது. கண்காட்சிகள் மிகவும் வரவேற்பைப் பெற்றன. எனவே 1744 ஆம் ஆண்டு டூவே மவுட் வான் டெர் மீர் தனது காண்டாமிருகத்தை காட்சிப்படுத்த ஐரோப்பா முழுவதும் பயணம் மேற்கொள்ள முடிவு செய்தார். காண்டாமிருகத்தை கொண்டு செல்ல அவர் ஒரு பெரிய மர வண்டியை தச்சர்களைக் கொண்டு உருவாக்கினார். அதை இழுக்க குறைந்தது எட்டு குதிரைகள் பயன்படுத்தப்பட்டன. காண்டாமிருகத்தை பணம் செலுத்தி பார்க்கும் ஆர்வத்தைத் தூண்ட வண்டியில் ஒரு சிறிய சாளரத்தை அமைத்தார்.
# அசுட்டட்டோபென்சீன்



**அசுட்டட்டோபென்சீன்** (Astatobenzene) என்பது C<sub>6</sub>H<sub>5</sub>At என்ற மூலக்கூற்று வாய்ப்பாட்டால் விவரிக்கப்படும் ஒரு கரிம அசுட்டட்டைன் சேர்மமாகும். இச்சேர்மம் மிகவும் அரிதான ஆலசன் தனிமமான அசுட்டட்டைன் அணுவானது ஒரு பென்சீன் வளையத்துடன் பிணைக்கப்பட்டிருக்கும் ஒரு சேர்மமாகும்.  

## தயாரிப்பு
அசுட்டட்டோபென்சீனைப் பெறுவதற்கான பல தயாரிப்பு முறைகள் விவரிக்கப்பட்டுள்ளன.  

அறை வெப்பநிலையில் அயோடோபென்சீன் மற்றும் அசுட்டட்டைன் அயோடைடுக்கு இடையே ஒருபடித்தான பரிமாற்றம்:  

:C<sub>6</sub>H<sub>5</sub>I + AtI → C<sub>6</sub>H<sub>5</sub>At + I<sub>2</sub>  

மேலும், பீனைல் ஐதரசீன் மற்றும் அசுட்டட்டைன் அயோடைச் சேர்த்து வினைபுரியச் செய்யும் தொகுப்பு முறை:  

:C<sub>6</sub>H<sub>5</sub>NHNH<sub>2</sub> + AtI + I<sub>2</sub> → C<sub>6</sub>H<sub>5</sub>At + N<sub>2</sub> + 3 HI  

மேலும், டைபீனைல் அயோடோனியம் அசுட்டடைடைக் கொண்ட டைபீனைல் அயோடோனியம் அயோடைடின் வெப்பச் சிதைவு வினை:  

:(C<sub>6</sub>H<sub>5</sub>)<sub>2</sub>IAt → C<sub>6</sub>H<sub>5</sub>At + C<sub>6</sub>H<sub>5</sub>I  

## பயன்கள்
அசுட்டட்டோபென்சீன் சேர்மம் முதன்மையாக அசுட்டட்டைன் வேதியியல் மற்றும் கதிரியக்க மருந்துப் பயன்பாடுகள் தொடர்பான ஆராய்ச்சிச் சூழல்களில் அறிவியல் முக்கியத்துவம் வாய்ந்ததாகும். இங்கு அசுட்டட்டைனின் கதிரியக்க ஐசோடோப்புகள் பயன்படுத்தப்படுகின்றன.
# மெத்தில் அசுட்டடைடு



**மெத்தில் அசுட்டடைடு** (*Methyl astatide*) என்பது CH<sub>3</sub>At என்ற மூலக்கூற்று வாய்ப்பாட்டால் விவரிக்கப்படும் ஒரு கரிம அசுட்டட்டைன் சேர்மமாகும். வேதியியல் அமைப்பின் அடிப்படையில், இது மீத்தேன் மூலக்கூறில் உள்ள ஓர் ஐதரசன் அணுவிற்குப் பதிலாக, அரிதான ஆலசன் தனிமமான அசுட்டடைன் அணுவைச் சேர்ப்பதன் மூலம் உருவான தொடர்புடைய சேர்மமாகக் கருதப்படுகிறது. அசுட்டட்டோமெத்தேன் என்ற பெயராலும் இச்சேர்மம் அழைக்கப்படுகிறது.  

## தோற்றம்
இச்சேர்மம் ஒரு வேதி இனமாக கண்டறியப்பட்டிருந்தாலும், அசுட்டட்டின் ஐசோடோப்புகளின் கதிர்வீச்சுத்தன்மை மற்றும் அந்த சேர்மத்தின் குறைந்த அளவு காரணமாக இதை ஆய்வு செய்வது கடினமாக உள்ளது. அசுட்டட்டினின் அரிதான தன்மை மற்றும் கதிர்வீச்சுத்தன்மை காரணமாக, மெத்தில் அசுட்டடைடு என்பது மிகவும் சிறப்பு வாய்ந்த சேர்மமாகக் கருதப்படுகிறது. முதன்மையாக அணுக்கரு வேதியியல் மற்றும் மேம்பட்ட ஆராய்ச்சி சூழல்களில் ஆர்வத்திற்குரியதாகவும் உள்ளது.  

## தயாரிப்பு
ஆராய்ச்சி ஆய்வுக் கட்டுரைகள், கதிரியக்க அயோடினேற்றம் போன்றே, அசுட்டட்டினை கரிமச் சேர்மங்களில் சேர்ப்பதற்கான முறைகளைப் பரிந்துரைக்கின்றன. இதில் சில குறிப்பிட்ட கரிம முன்னோடிச் சேர்மங்களுடன் அசுட்டட்டைன் வினைபுரிவதும் அடங்கும்.
# வார்ப்புரு:Needs IPA/doc



This template should be used on a single word or phrase that requires transcription into the International Phonetic Alphabet. Use directly after the word or phrase. This template is a self-reference and so is part of the Wikipedia project rather than the encyclopedic content.  

## Usage
- 
where <code>xx</code> is the ISO 639 code for the language for which a transcription is requested. It supports up to three languages.  

- 

In the main namespace, the template categorizes the page into the category named "Articles needing [language name] IPA" if it exists, and into :Category:Articles needing IPA if it doesn't (or if no language is specified).  

You may explicitly specify the term or language being requested in the first parameter, which appears between "needs" and "IPA":  
- 
- 

### Examples

## Tracking categories
- 
  - 

## TemplateData

<templatedata>{  
"description": "An inline template that marks a word or phrase as requiring transcription in the International Phonetic Alphabet",  
"params": {  
"1": {  
"label": "Qualifier",  
"description": "Text that appears between \"needs\" and \"IPA\"",  
"type": "string",  
"required": false,  
"example": "Lithuanian"  
},  
"date": {  
"label": "Month and year",  
"description": "Provides the month and year; e.g., 'January 2013', but not 'jan13'",  
"type": "string",  
"autovalue": " ",  
"suggested": true  
},  
"lang": {  
"label": "Language",  
"description": "ISO 639 language code for the language for which a transcription is requested",  
"example": "en",  
"type": "string",  
"suggested": true  
},  
"lang2": {  
"label": "Language 2",  
"description": "ISO 639 language code for the second language for which a transcription is requested",  
"example": "de",  
"type": "string"  
},  
"lang3": {  
"label": "Language 3",  
"description": "ISO 639 language code for the third language for which a transcription is requested",  
"example": "ar",  
"type": "string"  
},  
"reason": {  
"label": "Reason",  
"description": "Text appended in the tooltip providing context for the request",  
"type": "string"  
}  
},  
"paramOrder": [  
"1",  
"lang",  
"lang2",  
"lang3",  
"reason",  
"date"  
]  
}  
</templatedata>
# வார்ப்புரு:Automarkup/doc



This template, as with , presents markup or code side by side with the output it would render. However, the difference from the template is you don't have to write the code examples twice. Although this saves time, the template is more limited: it is not possible to use the Wiki markup <code>&lt;nowiki&gt;</code> tag to disable certain markup's function; other means have to be used, such as the templates , , or .  

## Usage
# Module:Automarkup

local p = {}  

function p.main  
local args = :getParent.args  

local templateArgs = { }  
for key, value in pairs(args) do  
if type(key) == "number" then  
templateArgs[2 * key - 1] = value  
templateArgs[2 * key] = :preprocess(value)  
else  
templateArgs[key] = value  
end  
end  

return :expandTemplate{ title = "Markup", args = templateArgs }  
end  

return p
# கலீல் சையது



**கலீல் சையது** (*Khalil Sayed*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியைச் சேர்ந்த இவர் மேற்கு வங்க சட்டமன்றத்தில் குசுமண்டி தொகுதியின் முதல் சட்டமன்ற உறுப்பினராக இருந்தார்.  

## பிறப்பு
கலீல் சையது வங்காள மாகாணத்தின் தினாச்பூர் மாவட்டத்தில் ஒரு வங்காள முசுலிம் குடும்பத்தில் 1960 ஆம் ஆண்டில் பிறந்தார்.  

## அரசியல்
சையத் 1962 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் குசுமண்டி சட்டமன்றத் தொகுதியில் இந்திய பொதுவுடைமைக் கட்சியின் வேட்பாளராகப் போட்டியிட்டு, காங்கிரசு கட்சியின் அரசியல்வாதியான மகாராசா போசை தோற்கடித்து வெற்றி பெற்றார். 1967 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் கங்காரம்பூர் சட்டமன்றத் தொகுதியில் இந்திய தேசிய காங்கிரசு கட்சியின் வேட்பாளராகப் போட்டியிட்டு, இந்தியப் பொதுவுடைமை கட்சி அரசியல்வாதியான அகிந்திர சர்க்காரைத் தோற்கடித்து, மேற்கு வங்க சட்டமன்றத்தில் தனது இடத்தைத் மீண்டும் பெற்றார். சையத் 1969 ஆம் ஆண்டு மேற்கு வங்க சட்டமன்றத் தேர்தலில் மீண்டும் கங்காரம்பூர் தொகுதியில் போட்டியிட்டார், ஆனால் சர்க்கரிடம் தோல்வியடைந்தார்.
# மொனிருல் இசுலாம்



**மொனிருல் இசுலாம்** (*Monirul Islam*) இந்தியாவைச் சேர்ந்த ஓர் அரசியல்வாதியாவார். திரிணாமுல் காங்கிரசு கட்சியைச் சேர்ந்த இவர் ஒரு விவசாயியாகவும் சமூக சேவகராகவும் அறியப்படுகிறார். மேற்கு வங்க சட்டமன்றத்தில் பத்து ஆண்டுகள் சட்டமன்ற உறுப்பினராக இருந்தார்.  

## பிறப்பு
மொனிருல் இசுலாம் 1960 ஆம் ஆண்டு மேற்கு வங்காளத்தின் பிர்பூம் மாவட்டத்தில் ஒரு வங்காள முசுலிம் குடும்பத்தில் பிறந்தார். அக்சன் அகமது என்பவர் இவருடைய தந்தையாவார். 1976 ஆம் ஆண்டில் ராம்நகர் சகோரா ஒன்றிய உயர்நிலைப் பள்ளியில் தனது மேல்நிலைப் பள்ளிச் சான்றிதழைப் பெற்றார்.  

## அரசியல்
மொனிருல் இசுலாம் 2011 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் திரிணாமுல் காங்கிரசு கட்சியின் வேட்பாளராக இலாவ்பூர் சட்டமன்றத் தொகுதியில் போட்டியிட்டு, முன்னாள் சட்டமன்ற உறுப்பினரும் இந்தியப் பொதுவுடைமைக் கட்சியின் அரசியல்வாதியுமான நவனிதா முகர்ச்சியைத் தோற்கடித்தார். 2016 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் போட்டியிட்டு, இந்தியப் பொதுவுடைமைக் கட்சியின் வேட்பாளர் சையத் மக்பூசுல் கரீமை எதிர்த்து வெற்றி பெற்று இலாவ்பூர் தொகுதியில் மீண்டும் தேர்ந்தெடுக்கப்பட்டார். 2021 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் ஒரு சுயேச்சை வேட்பாளராகப் போட்டியிட்டார், ஆனால் வெற்றி பெறவில்லை.
# சரோஜ் சூரமணி கோபால்


**சரோஜ் சூரமணி கோபால்** (*Saroj Chooramani Gopal*) (பிறப்பு ஜூலை 25,1944) இந்திய மருத்துவரும் மருத்துவக் கல்வியாளரும் ஆவார். மருத்துவம் மற்றும் மருத்துவ கல்வித் துறைகளில் இவர் செய்த பங்களிப்புகளுக்காக 2013 ஆம் ஆண்டில் பத்மசிறீ கௌரவம் வழங்கப்பட்டது. குழந்தை_அறுவைச்_சிகிச்சைசையில் முதுநிலைப் பட்டம் பெற்ற முதல் பெண்மணியாவார்.  

## வாழ்க்கை
சரோஜ் சூரமணி கோபால் 1944 ஜூலை 25 அன்று இந்தியாவின் உத்தரப் பிரதேசத்தின் மதுராவில் பிறந்தார். பள்ளிப்படிப்புக்குப் பிறகு, மருத்துவத் தொழிலைத் தேர்ந்தெடுத்து, 1966 இல் ஆக்ராவில் உள்ள சரோஜினி நாயுடு மருத்துவக் கல்லூரியில் சேர்ந்து பட்டம் பெற்றார். 1969 இல் அதே கல்லூரியில் மருத்துவத்தில் முதுநிலையையும் முடித்தார். இதைத் தொடர்ந்து 1973 ஆம் ஆண்டில் புதுதில்லியில் உள்ள அனைத்திந்திய மருத்துவ அறிவியல் கழகத்திலிருந்து குழந்தை அறுவை சிகிச்சையில் முதுநிலை பட்டம் பெற்றார்.  

## பணிகள்
சரோஜ் சூரமணி கோபால் குழந்தை அறுவை சிகிச்சையில் பல நுட்பங்களை கையாளுவதில் முன்னோடியாக இருந்ததாக கூறப்படுகிறது. இவர் வெளியிட்ட பல ஆராய்ச்சி கட்டுரைகளைத் தவிர, கிங் ஜார்ஜ் மருத்துவக் கல்லூரியுடன் தனது பதவிக்காலத்தில் மேற்கொண்ட மேம்பாட்டு முயற்சிகளுக்காக அறியப்படுகிறார்.  

## அறிவியல் மற்றும் நிர்வாக பங்களிப்புகள்
நிதி நெருக்கடியிலுள்ள மக்களுக்கு பயனளிக்கும் நோக்கில் பல குறைந்த விலை கண்டுபிடிப்புகளை உருவாக்கிய பெருமை இவருக்கு உண்டு. புது தில்லி, தேசிய ஆராய்ச்சி மேம்பாட்டுக் கழகம், அந்த கண்டுபிடிப்புகளில் ஆறு கண்டுபிடிப்புகளுக்கான காப்புரிமைகளை சரோஜ் கோபாலுக்கு வழங்கியுள்ளது. இவர் புதிய அறுவை சிகிச்சை நுட்பங்களைக் கண்டுபிடித்து மூன்று நுட்பங்களின் விவரங்களை வெளியிட்டதாகவும் கூறப்படுகிறது. வாரணாசி, மருத்துவ அறிவியல் நிறுவனத்தில் குழந்தைகள் மற்றும் புதிதாக பிறந்த குழந்தைகளுக்கான அறுவை சிகிச்சை துறையை நிறுவ உதவினார். மேலும், குழந்தை அறுவை சிகிச்சையில் பல சர்வதேச நிகழ்வுகளையும் ஏற்பாடு செய்துள்ளார். அவற்றில் சிலவற்றில் முக்கிய குறிப்பு உரைகளை வழங்கியுள்ளார். இதைத்தவிர பல சமூகப் பிரச்சாரங்களிலும் பங்கேற்றுள்ளார்.  

## வெளியீடுகள்
சரோஜ் சூரமணி கோபால் மருத்துவம் சார்ந்த பல கட்டுரைகளை தேசிய மற்றும் சர்வதேச பத்திரிகைகளில் வெளியிட்டுள்ளார். * ஹீமாஞ்சியோமா* மற்றும் அயல் திசுக்கட்டிபற்றிய இவரது சில கட்டுரைகள் நோய்க்கான சிகிச்சையில் மதிப்புமிக்க நுண்ணறிவுகளை வழங்கியுள்ளன.  

## விருதுகளும் அங்கீகாரங்களும்
சரோஜ் கோபால் பல விருதுகளைப் பெற்றுள்ளார்:  

- பொதுநலவாய மருத்துவ உதவித்தொகை, 1984

இந்திய அரசு 2002 ஆம் ஆண்டில் இவருக்கு மரு. பி. சி. ராய் விருதை வழங்கியது. இதைத் தொடர்ந்து இந்திய அரசு 2013 ஆம் ஆண்டில் பத்மசிறீ கௌரவம் வழங்கியது. 1966 ஆம் ஆண்டில் குடியரசுத் தலைவரின் பதக்கம், படிப்பில் சிறந்து விளங்கியதற்காக சுசீலா நாயர் கேடயம், 2005 ஆம் ஆண்டில் இந்திய குழந்தை அறுவை சிகிச்சை நிபுணர்கள் சங்கத்தின் டாக்டர் மிருதுலா ரோத்தகி சொற்பொழிவு விருது, 2007 ஆம் ஆண்டில் இந்திய தேசிய மருத்துவக் கழகத்தின் கர்னல் சங்கம் லால் சொற்பொழிவுக்கான விருது ஆகியவற்றைப் பெற்றுள்ளார்.
# சாதன் பாண்டே


**சாதன் பாண்டே** (*Sadhan Pande*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு நவம்பர் மாதம் 13 ஆம் தேதியன்று இவர் பிறந்தார். இந்திய தேசியக் காங்கிரசு கட்சியின் வேட்பாளராகவும் திரிணாமுல் காங்கிரசு கட்சியின் வேட்பாளராகவும் மேற்கு வங்காள அரசியலில் இயங்கினார். மேற்கு வங்க அரசாங்கத்தில் நுகர்வோர் விவகாரங்கள், சுய உதவிக் குழுக்கள் மற்றும் சுய வேலைவாய்ப்புத் துறை அமைச்சராகப் பணியாற்றினார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் மாணிக்தலா சட்டமன்றத் தொகுதியிலிருந்து தேர்ந்தெடுக்கப்பட்டு ஒரு சட்டமன்ற உறுப்பினராகவும் இருந்தார். முன்னதாக, ஒரு காங்கிரசு தலைவராகவும், 2011 ஆம் ஆண்டு வரை பர்டோலா சட்டமன்றத் தொகுதியிலிருந்து ஆறு முறை தேர்ந்தெடுக்கப்பட்ட சட்டமன்ற உறுப்பினராகவும் இருந்தார். 1998 ஆம் ஆண்டு நடைபெற்ற மக்களவைத் தேர்தலில் கொல்கத்தா வடகிழக்குத் தொகுதியில் தோல்வியடைந்த பிறகு, இவர் காங்கிரசு கட்சியிலிருந்து விலகி அகில இந்திய திரிணாமுல் காங்கிரசு கட்சியில் சேர்ந்தார்.  

பாண்டே 2022 ஆம் ஆண்டு பிப்ரவரி 20 ஆம் தேதி, தனது 71ஆவது வயதில் மும்பையில் காலமானார். இறப்பதற்கு முன்பு இவர் சிறுநீரக நோய்களால் பாதிக்கப்பட்டிருந்தார்.
# அனினஹள்ளி வாசவி


பேராசிரியர் **அனினஹள்ளி ஆர். வாசவி** (*Aninhalli R. Vasavi*), சுருக்கமாக *ஏ.ஆர். வாசவி* (*A.R.Vasavi*) என்று அழைக்கப்படும் இவர் ஓர் சமூக மானுடவியலாளரும், பெங்களூரைச் சேர்ந்த ஒரு சுயாதீன ஆராய்ச்சியாளரும் ஆவார். விவசாய ஆய்வுகள், இந்தியாவின் சமூகவியல் மற்றும் கல்வி படிப்புகளில் ஆர்வம் கொண்டுள்ளார். தில்லி பல்கலைக்கழகம் மூலம் சமூகவியலில் முனைவர் பட்டமும், 1993 ஆம் ஆண்டில் மிச்சிகன் மாநிலப் பல்கலைக்கழகத்தில் சமூக மானுடவியலில் முனைவர் பட்டமும் பெற்றார். "இந்தியாவின் பீஜப்பூரில் மழையின் முன்னோடிகள்: கலாச்சாரம் மற்றும் வறட்சி" என்ற ஆய்வறிக்கையை வெளியிட்டார். அகமதாபாத்திலுள்ள இந்திய மேலாண்மை கழகத்திலும், பெங்களூருவிலுள்ள தேசிய மேம்பட்ட ஆய்வுகள் நிறுவனத்திலும் 14 ஆண்டுகள் பணியாற்றியுள்ளார்.  

## கல்வி
அனினஹள்ளி ஆர். வாசவி, சென்னையின் இசுடெல்லா மேரிக் கல்லூரியில் சமூகவியலில் இளங்கலைப் பட்டமும், தில்லி பல்கலைக்கழகத்தின் கீழ் இயங்கிவரும் தில்லி பொருளாதாரப் பள்ளியில் சமூகவியல் துறையில் முதுகலை, முனைவர் பட்டம் பெற்றவர். அமெரிக்காவின் மிச்சிகன் மாநிலப் பல்கலைக்கழகத்திலும் சமூக மானுடவியலில் முனைவர் பட்டம் பெற்றார்.  

## பணிகள்
1997 முதல் 2011 வரை பெங்களூரில் உள்ள தேசிய மேம்பட்ட ஆய்வுகள் நிறுவனத்தில் ஆசிரியராகப் பணியாற்றியுள்ளார். மேலும் கேரளாவின் கோழிக்கோடு இந்திய மேலாண்மை நிறுவனத்தில் துணை ஆசிரியராகவும், 1992-93 வரை அமெரிக்காவின் மாசச்சூசெட்ஸில் உள்ள டஃப்ட்ஸ் பல்கலைக்கழகத்தில் வருகை தரும் பேராசிரியராகவும் பணியாற்றினார்.  

இவர் தற்போது கருநாடகாவின் சாமராசநகரிலுள்ள கிராமப்புற இளைஞர்களுக்கான மாற்று கற்றல் இடமான புனார்சித் கலெக்டிவ் நிறுவனத்தில் பணியில் உள்ளார்.  

## படைப்புகள்
கேரளாவின் கோழிக்கோடு|கோழிக்கோட்டில்]] உள்ள சமூக மாற்றத்திற்கான ஆராய்ச்சி மற்றும் கல்வி மையத்தின் நிறுவனரும் உறுப்பினராவார். இம்மையம் பட்டியல் சாதியினர் மற்றும் பழங்குடியினருக்கு விரிவான கற்றலை எளிதாக்கும் ஒரு நிறுவனமாக உள்ளது. இவரது படைப்புகள் பல கல்வி இதழ்களிலும், எழுதப்பட்ட அல்லது திருத்தப்பட்ட புத்தகங்களிலும் இடம்பெற்றுள்ளன.
# பெரும் செதில் வில்லாளி மீன்



**பெரும் செதில் வில்லாளி மீன்** (*Big scale archerfish*) எனும் *டாக்சோடெசு ஒலிகோலெபிசு* என்பது டாக்டோடிடே குடும்பத்தைச் சேர்ந்த அக்டினோடெரிகீயை மீன் சிற்றினமாகும். இது மலுக்கு தீவுகள் (இந்தோனேசியா) மற்றும் பிலிப்பீன்சில் மட்டும் காணப்படும் அகணிய உயிரி. இந்த சிற்றினத்தைப் பற்றி கிட்டத்தட்ட எதுவும் தெரியவில்லை. ஒரே ஒரு உறுதிப்படுத்தப்பட்ட மாதிரி மட்டுமே உள்ளது. இது பேக்கன் ("பேட்ஜன்") தீவுகளிலிருந்து சேகரிக்கப்பட்டிருக்கலாம். இது முன்னர் மேற்கு ஆத்திரேலியாவில் காணப்படுவது பதிவாகியுள்ளது.
# கரிம அசுட்டட்டைன் வேதியியல்

**கரிம அசுட்டட்டைன் வேதியியல்** (*Organoastatine chemistry*) என்பது கார்பன் மற்றும் அசுட்டட்டைன் அணுக்களுக்கு இடையே வேதியியல் பிணைப்பைக் கொண்ட வேதிச் சேர்மங்களான கரிம அசுட்டட்டைன் சேர்மங்களின் தொகுப்பு மற்றும் பண்புகளை விவரிக்கிறது.  

அசுட்டட்டைன் மிகவும் கதிரியக்கத்தன்மை கொண்ட தனிமமாகும். இதன் அதிக காலம் வாழக்கூடிய ஓரிடத்தானான (²¹⁰At) தனிமத்தின் அரை ஆயுட்காலம் வெறும் 8.1 மணிநேரம் மட்டுமே. இதன் விளைவாக, கரிம அசுட்டட்டைன் வேதியியலை மிகச் சிறிய அளவுகளில், தடமறிதல் நுட்பங்களைப் பயன்படுத்தி மட்டுமே ஆய்வு செய்ய முடியும். கதிர்வீச்சுச் சேதத்தால் ஏற்படும் சிக்கல்களும், பிரித்தெடுத்தல் மற்றும் அடையாளம் காண்பதில் உள்ள சிரமங்களும், கனிமச் சேர்மங்களை விட கரிம அசுட்டட்டைன் வழிப்பொருட்களுக்கான சிரமங்கள் மிகவும் மோசமானவையாகும். கரிம அசுட்டட்டைன் வேதியியல் பற்றிய பெரும்பாலான ஆய்வுகள் <sup>211</sup>At (அரை ஆயுட்காலம் 7.21 மணிநேரம்) மீது கவனம் செலுத்துகின்றன. இது அணுக்கரு மருத்துவத்தில் தொடர்ச்சியான ஆய்வுகளுக்கு உட்பட்ட ஒரு பொருளாகும்: அசாதாரண தைராய்டு திசுக்களை அழிப்பதில் <sup>131</sup>I-ஓரிடத்தானை விடச் சிறந்தது.  

அசுட்டட்டைன்-குறியிடப்பட்ட அயோடின் வினைப்பொருட்கள் RAt, RAtCl<sub>2</sub>, R<sub>2</sub>AtCl, மற்றும் RAtO<sub>2</sub> (R = பீனைல் அல்லது p-டோலைல்) ஆகியவற்றைத் தயாரிக்கப் பயன்படுத்தப்பட்டுள்ளன.. பாதரச நீக்க வினைகள் மூலம், மற்ற சேர்மங்களுடன் சேர்த்து, <sup>211</sup>At- ஓரிடத்தானைக் கொண்ட அரோமாட்டிக்கு அமினோ அமிலங்கள், சிடீராய்டுகள் மற்றும் இமிடசோல்கள் போன்றவற்றை மிகச் சிறிய அளவில் நல்ல அளவுகளுடன் உற்பத்தி செய்யப்பட்டுள்ளன.
# நாடார் சரசுவதி கலை அறிவியல் கல்லூரி



**நாடார் சரசுவதி கலை அறிவியல் கல்லூரி** (*Nadar Saraswathi College of Arts and Science*) என்பது தமிழ்நாட்டில் தேனி மாவட்டத்தில் செயல்படும் சுயநிதி கலை அறிவியல் கல்லூரி ஆகும். பல்கலைக்கழக மானியக் குழுவின் அங்க்கீரம் பெற்றுள்ள இக்கல்லூரி கொடைக்கானல் அன்னை தெரசா மகளிர் பல்கலைக்கழகத்தின் இணைவு பெற்றக் கல்லூரியாகும். பெங்களூரில் உள்ள தேசிய மதிப்பீடு மற்றும் தரச்சான்று அவையின் (NAAC) பி தரத்துடன் தன்னாட்சி தகுதியுடன் இக்கல்லூரி செயற்பட்டு வருகிறது.  

## அமைவிடம்
நாடார் சரசுவதி கலை அறிவியல் கல்லூரி தேனி மாவட்டத்தில் வடபுதுப்பட்டியில் 18.33 ஏக்கர் நிலப்பரப்பில் அமைந்துள்ளது.  

## துறைகள்
### கலை
- தமிழ்
- ஆங்கிலம்
- வரலாறு

### அறிவியல்
- இயற்பியல்
- வேதியியல்
- கணிதம்
- உயிர்வேதியியல்
- நுண்ணுயிரியல்
- கணினி அறியியல்
- விலங்கியல்
- கணினிபயன்பாடு

### வணிகவியல்
- வணிகவியல்
- வணிக நிர்வாகவியல்
- வணிகவியல் (கணினி பயன்பாடு)
# இரா. நிமல்


**இரா. நிமல்** *(R. Nimal)* பிரபலமாக **நிமல் இராகவன்** *(Nimal Raghavan)* என அறியப்படும் இவர், தென்னிந்திய மாநிலமான தமிழ்நாட்டின் தஞ்சாவூரைச் சேர்ந்த சுற்றுச்சூழல் ஆர்வலர் ஆவார். இந்தியாவிலும் மற்றும் உலக அளவிலும் 250 க்கும் மேற்பட்ட நீர்நிலைகளை மீட்டெடுப்பதில் முன்னணியில் இருந்து, "இந்தியாவின் நீர் வீரன்" என்ற பட்டத்தைப் பெற்றுள்ளார்.தமிழ்நாட்டின் வறண்ட கிராமங்களிலும், கென்யாவின் வறட்சியால் பாதிக்கப்பட்ட சமூகங்களிலும் பணியாற்றியுள்ள இவர், அங்குள்ள மக்கள் இவரை 'வா முவா' அதாவது மழையின் மகன் என்று அழைக்கிறார்கள்.  

தஞ்சாவூர் மாவட்டத்தில் உள்ள ஒரு சிறிய கிராமமான நாடியம் பகுதியைச் சேர்ந்த நிமல் இராகவன், ஐக்கிய அரபு அமீரகத்தில் உள்ள துபாயில் ஒரு தொழில்நுட்ப வல்லுநராக இருந்தவர். நவம்பர் 2018 இல் கஜா புயலால் பாதிப்படைந்த தனது சொந்த ஊரைப் பார்த்த நிமல், காவிரி ஆற்றின் கழிமுகப் பகுதியில் உள்ள 90 கிராமங்களை மீட்டெடுப்பதன் மூலம் தனது சுற்றுச்சூழல் பயணத்தை தொடங்கியதாக கூறப்படுகிறது.
# வாடா போடா நண்பர்கள்



**வாடா போடா நண்பர்கள்** (*Vaada Poda Nanbargal*) என்பது பி. மணிகை இயக்கத்தில் 2011 ஆம் ஆண்டு வெளியான ஓர் இந்தியத் தமிழ் காதல் நகைச்சுவைத் திரைப்படமாகும். அருமைச்சந்திரன் இந்தத் திரைப்படத்தை 8 பாயிண்ட் எண்டர்டெயின்மெண்ட்டு என்ற என்ற பொழுதுபோக்கு நிறுவனப் பதாகையின் கீழ் தயாரித்துள்ளார். இந்தத் திரைப்படத்தில் புதுமுகங்களான நந்தா, சரன் குமார் மற்றும் யாசிகா ஆகியோர் முக்கிய கதாபாத்திரங்களில் நடித்துள்ளனர். முன்னணி நடிகரான நந்தா, விஜய் தொலைக்காட்சியில் ஒளிபரப்பான 'யார் அடுத்த பிரபு தேவா' என்ற பிரபலமான தொலைக்காட்சித் தொடரின் வலுவான போட்டியாளர்களில் ஒருவராகத் திகழ்ந்தார்.  

## கதை
இணையத்தில் ஒருவரையொருவர் சந்தித்துக்கொள்ளும், ஆனால் நேரில் பார்த்துக்கொள்ள முடியாத இரண்டு ஆண்கள், ஒரு தொடர் நிகழ்வுகளால் நல்ல நண்பர்களாகிறார்கள். அந்த நிகழ்வுகள் அவர்களில் ஒருவரை மற்றவருக்குக் கடன்பட்டவராக ஆக்குகின்றன. ஆனால், அந்தத் தொழில்நுட்பமே அவர்களுக்கிடையே விரிசல்களையும் உருவாக்குகிறது என்பதுதான் கதை.  

## நடிகர்கள்
- நந்த கோபால்
- சரண் குமார்
- யாசிகா
- சிறீநாத்து
- நிழல்கள் ரவி
- கிரேன் மனோகர்

## இசை
*வாடா போடா நண்பர்கள்* திரைப்படத்திற்கு சித்தார்த்து இசையமைத்தார்.
# நகல் நோக்கி

## நகல் நோக்கி (Copyscope)
*நகல் நோக்கி* என்பது கையால் தயாரிக்கக்கூடிய மலிவான ஒளிவிலகல் தொலைநோக்கி ஆகும், இதை பழைய புகைப்பட நகல் இயந்திரத்திலிருக்கும் புறநிலை லென்ஸ்களை பயன்படுத்தி எளிதாக தயாரிக்கலாம் . தனி லென்ஸ்களை வாங்க வேண்டியதில்லை. பொதுவாக குறைபாடுள்ள அல்லது பழைய புகைப்பட நகல் இயந்திரங்களிலிருந்து லென்ஸ்களைப் பெறலாம். இதனால் புறநிலைய லென்ஸ்கள் இலவசமாகவோ அல்லது குறைந்த விலையிலோ பெற முடியும். அவை பொதுவாக மிதமான விட்டம் கொண்ட லென்ஸ்கள், 50 மிமீ முதல் 60 மிமீ வரை குறுகிய குவிய நீளம் கொண்டவை , எங்கும் எடுத்துச் செல்லக்கூடிய, பரந்த-புல தொலைநோக்கியில் பயன்படுத்தக் கூடியது. ஆனால் அதிக உருப்பெருக்கங்களுக்கு பொருத்தமற்றவை. இருப்பினும், நல்ல கூறுகளைப் பயன்படுத்துவதால், ஒரு நகல் நோக்கி பல நீட்டிக்கப்பட்ட பொருட்களையும் நட்சத்திர புலங்களைக் கூட அடையக்கூடிய ஒரு பணக்கார-புல கருவியாக மாறக்கூடும். ஆரம்ப நிலை வானியல் பார்வைக்குப் பொருத்தமானது.  

## வரலாறு
நகல்நோக்கிகள் எவ்வாறு கட்டமைக்கப்படுகின்றன என்பது முதன்முதலில் கென் பேர்ட் என்பவரால் மே 1986 இல் *வானியல் இதழில்* காட்டப்பட்டு விளக்கப்பட்டது . 200 முதல் 300 மிமீ குவிய நீளம் கொண்ட உபரி நகல்நோக்கி லென்ஸ்கள், குழாய் மற்றும் லென்ஸ் வைத்திருப்பவருக்கான PVC குழாய் கூறுகளுடன் சேர்த்து இதழில் விவரிக்கப்பட்டுள்ள நகல்நோக்கியை உருவாக்கப் பயன்படுத்தப்பட்டன.  

## கட்டுமானம்
நகல்நோக்கிகள் பொதுவாக ஒரு நகல்நோக்கியிலிருந்து பெறப்பட்ட ஒரு புறநிலை லென்ஸைப் பயன்படுத்துகின்றன. பொதுவாக 50 மிமீ முதல் 60 மிமீ விட்டம் கொண்ட இந்த லென்ஸ்கள் குறைந்த f/எண்களில் ( f4 முதல் f6 வரையிலான f-விகிதம் ) இயங்குகின்றன, ஆனால் ஒரு பெரிய பார்வைப் புலத்தை உள்ளடக்கியது, மேலும் பொதுவாக 1:1 இணைப்பில் பயன்படுத்தப்படுகின்றன.  நகல்நோக்கியின் பிற பகுதிகளில் ஒரு கண் பார்வை அடங்கும், பொதுவாக 1 1/4 அங்குல பீப்பாய் விட்டம் 17 முதல் 20 மிமீ அல்லது அதற்கு மேற்பட்ட குவிய நீளம் கொண்டது. இணையத்தில் கூறுகள் கிடைப்பது ஆர்வலர்கள் தங்கள் முதல் தீவிர தொலைநோக்கியாக சிறிய நியூட்டனின் வடிவமைப்பை மாற்றக்கூடிய ஒரு நகல்நோக்கியை உருவாக்க அனுமதிக்கிறது .  

## நன்மைகள் மற்றும் குறைபாடுகள்
**நன்மை**  

- கடைகளில் வழங்கப்படும் பெரும்பாலான தொலைநோக்கிகளுடன் ஒப்பிடும்போது, ​​காப்பிஸ்கோப் அதிக ஒளி சேகரிப்புடன் மிகப் பெரிய பார்வைக் களத்தையும் வழங்குகிறது.
- தேவையான அனைத்து உபகரணங்களும் கையில் இருந்து , தனிநபரே உருவாக்கினால், இதுவே மிகவும் சிக்கனமான கீழ்நிலை தொலைநோக்கியாக இருக்கலாம். அதே விலையில் கடைகளில் வழங்கப்படும் எதையும் விட சிறந்தாக இருப்பினும், சமீபத்திய ஆண்டுகளில் சில நல்ல மலிவான தொலைநோக்கிகள் ஒரு நகல்நோக்கியை உருவாக்கும் செலவை விட சற்று அதிகமாகக் கிடைக்கின்றன.

**பாதகம்**  

- தொலைநோக்கிக்குப் பயன்படுத்தப்படும் லென்ஸ்கள் இந்த நோக்கத்திற்காக தயாரிக்கப்படவில்லை. எனவே அவை முழுப் பார்வைப் புலத்திலும் அதிக உருப்பெருக்கத்தில் கூர்மையான குவியத்தை அடைய முடியாது. பரந்த-புல, குறைந்த சக்தி வானக் காட்சிகளுக்கு இந்த தொலைநோக்கிகள் நன்றாக வேலை செய்கின்றன, மேலும் குறைந்த சக்தி கொண்ட நகலெடுப்புகள் பெரிய தொலைநோக்கிகளில் பயன்படுத்தப்படும்போது நல்ல கண்டுபிடிப்பான் நோக்கங்களை உருவாக்க முடியும்.
# மதுரஞ்சேனை



**மதுரஞ்சேனை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குத் தெற்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# பெரி. கபிலன்

**பெரி. கபிலன்** (*Peri Kabilan*)(பிறப்பு: 24 சூலை 1978) என்பவர் தமிழ்நாட்டைச் சேர்ந்த மேய்ச்சலியச் செயல்பாட்டாளர் ஆவார். அவர் தொழுவம் அமைப்பின் ஒருங்கிணைப்பாளராகவும் மதுரை காமராசர் பல்கலைக்கழகக் கல்லூரியில் கணினி அறிவியல் துறையில் இணைப் பேராசிரியராகவும் பணியாற்றி வருகிறார். 2022ஆம் ஆண்டு விகடனின் முதன்மை பத்து இளைஞர்கள் நம்பிக்கை விருதினைப் பெற்றவராவார்.  

## செயல்பாடுகள்
இயற்கைச் சமநிலை, பல்லுயிர்மைப் பாதுகாப்பு, மேய்ச்சல் பண்பாடு மற்றும் காலநிலை மாற்றம் ஆகிய துறைகளில் அவர் ஆய்வுகளும் உரையாடல்களும் செய்து வருகிறார். 2020-21 இல் யுனஸ்கோ ஆய்வுதவியில் தென் தமிழ்நாட்டில் வாழும் பகுதி இடம்பெயரும் மேய்ச்சலிய சமூகமான வரத்தட்டு கீதாரிகள் குறித்த இனவரைவியல் ஆய்வு செய்தார்.  

### தொழுவம் அமைப்பு
மேய்ச்சலிய சமூகங்களின் நிலையான வாழ்வாதாரம், பல்லுயிர்மை பாதுகாப்பு மற்றும் சூழலியல் சமநிலையை ஊக்குவிப்பதற்காக 2020ஆம் ஆண்டு தொழுவம் அமைப்பை இவர் நிறுவினார்.  

## வெளியிட்ட நூல்கள்
1. கீதாரிகள் இனவரைவியல், சந்தியா பதிப்பகம், 2021
1. தமிழ்நாடு பாஸ்டோரலிசம், யாம் பதிப்பகம், 2024 (தொகுப்பாசிரியர்)

## விருதுகளும் அங்கீகாரங்களும்
1. 2022 *டாப் டென்* இளைஞர்கள் விருது, ஆனந்த விகடன், சென்னை (21 பிப்ரவரி 2023)
1. 2022, வளர்தமிழ் மாமணி விருது உலக தமிழ்மொழி வளர்ச்சி மற்றும் ஆராய்ச்சி மாநாடு, சென்னை (12 ஆகத்து 2022)
1. 2024, *வொகேசனல் எக்சலன்ஸ்* விருது, சென்னை சுழற்கழகம்
# கல்சாவடே

**கல்சாவடே** *(Kaljawade)* என்ற கிராமம் இந்தியாவின் மகாராட்டிராவின் கோலாப்பூர் மாவட்டத்திலுள்ள ஒரு கிராமம்.  
## புவியியல்
கல்சாவாடே சாஊவாடி மற்றும் ககன்பவாடா நகரங்களின் எல்லையில் சம்பாவி நதிக்கு அருகில் அமைந்துள்ளது.  
## மக்கள் தொகை
இந்த கிராமத்தின் மொத்த மக்கள் தொகை 1172 ஆகும். இதில் ஆண்களின் எண்ணிக்கை 585 பெண்களின் எண்ணிக்கை 586 ஆகும். இக்கிராமத்தின் ஊராட்சி குறியீடு 180709.
# கண்ணம்மூலை


**கண்ணம்மூலை** (*Kannammoola*) என்பது கேரளத்தின் தலைநகரான திருவனந்தபுரத்தின் ஒரு புறநகர்ப் பகுதியாகும். கேரள உப்பங்கழிகளின் ஒரு பகுதியான ஆக்குளம் ஏரி கண்ணம்மூலையில் அமைந்துள்ளது.  

கேரளத்தின் மிகச்சிறந்த சமய அறிஞர்களில் ஒருவராகவும் சீர்திருத்தவாதியாகவும் கருதப்படும் சட்டம்பி சுவாமிகளின் பிறப்பிடம் கண்ணம்மூலை ஆகும். புதிய தளவாயின் வீரர்களால் சூழப்பட்ட நிலையில் அவர்களிடம் உயிருடம் பிடிபடுவதை விரும்பாது தற்கொலை செய்து கொண்ட வேலு தம்பி தளவாவின் உடல், ஆங்கிலேயர்களால் கண்ணம்மூலையில் ஒப்படைக்கப்பட்டது.  

கண்ணமூலை திருவனந்தபுரம் பன்னாட்டு வானூர்தி நிலையத்தின் அருகிலேயே அமைந்துள்ளது. அருகிலுள்ள தொடருந்து நிலையங்கள் பேட்டா மற்றும் திருவனந்தபுரம் மத்தி ஆகும்.  

## புவியியல்
ஆக்குளம் ஏரியின் கரையில் கண்ணம்மூலை உள்ளது. கண்ணம்மூலை வழியாக செல்லும் அமைஞ்சான் கால்வாய் ஏரியின் நீராதாரமாக உள்ளது. கண்ணமூலையில் கால்வாயை கடக்க காக்கோடு பாலம், நெல்லிக்குழி பாலம், கண்ணமூலை பாலம் என மூன்று பாலங்கள் உள்ளன.  

## வரலாறு
இந்தப் புறநகர்ப் பகுதி துவக்கத்தில் கொல்லூர் அதியர மடம் என்ற நம்பூதிரி குடும்பத்திற்குச் சொந்தமானதாக இருந்தது. இது ஒரு பெருநகரின் புறநகர்ப் பகுதியாக மாறுவதற்கு முன்பு நாயர் குடும்பங்களின் கோட்டையாக இருந்தது.  

1809 ஆம் ஆண்டில், திருவிதாங்கூரின் முன்னாள் திவானும் விடுதலைப் போராட்ட வீரருமான வேலு தம்பி தளவாயை கண்ணம்மூலையில் தூக்கிலிட ஆங்கிலேயர்கள் தீர்ப்பளித்தனர். இருப்பினும், தளவாய் கைது செய்யப்படுவதற்கு முன்பு மண்ணடி கோயிலில் தற்கொலை செய்து கொண்டார். ஆங்கிலேயர்கள் அவரது உடலை ஒரு காரணவரின் சொத்தின் மேற்கு முனைக்குக் கொண்டு வந்தனர். மேலும் தளவாயின் உடல் கண்ணம்மூலையில் உள்ள மலையில் ஒரு கம்பத்தில் தொங்கவிடப்பட்டது; அந்த மலைக்கு தளவா குன்னு ( தளவாய் குன்று*)* என்ற பெயர் ஏற்பட்டது.  

## குறிப்பிடத்தக்க மக்கள்
கேரளத்தின் அறிஞர்-துறவிகளில் ஒருவரான சட்டம்பி சுவாமிகள் 1853 ஆகத்து 25 அன்று கண்ணமூலையில் பிறந்தார். முன்னர் குஞ்சன் பிள்ளை என்று அழைக்கப்பட்ட இந்த சமூக சீர்திருத்தவாதி நாராயணகுருவின் சமகாலத்தவராவார். சுவாமிகள் கடும் சாதி அமைப்பு, சமூக தீமைகளுக்கு எதிராகப் போராடி, நடைமுறையில் இருந்த விழுமியங்களை எதிர்த்தார். *பிரச்சீன மலையாளம்* என்ற தனது புத்தகத்தில், சாதியின் தீமையும் பிராமணர்களின் மேன்மை கூற்றுகளும் எந்த தர்க்கமும் இல்லாதவை என்று சுவாமிகள் வாதிடுகிறார். அந்தக் காலத்தின் பிராமண ஆதிக்கத்தை கடுமையாக விமர்சித்தார். சமயம் மற்றும் ஆன்மீகம் குறித்து பல புத்தகங்களை எழுதினார். 1892 இல் சுவாமி விவேகானந்தரை சந்தித்தது சாதி நிறைந்த சமூகத்தில் சமூக மாற்றத்தை ஏற்படுத்துவதில் முக்கிய பங்கு வகித்தது. சுவாமிகள் 1924 இல் கொல்லத்திற்கு வடக்கே தொலைவில் உள்ள பன்மனாவில் சமாதி அடைந்தார்.  

## போக்குவரத்து
தனியார் மற்றும் கே.எஸ்.ஆர்.டி.சி பேருந்துகளால் கண்ணம்மூலை பிற பகுதிகளுடன் நன்கு இணைக்கப்பட்டுள்ளது. அருகிலுள்ள பெரிய தொடருந்து நிலையம் திருவனந்தபுரம் மத்திய தொடருந்து நிலையம் ஆகும். தொலைவில் பேட்டையில், ஒரு சிறிய தொடருந்து நிலையம் உள்ளது. அருகிலுள்ள வானூர்தி நிலையம் திருவனந்தபுரம் பன்னாட்டு வானூர்தி நிலையம் ஆகும்.
# யொஹான் வில்கெம் ரிட்டர்



**யொஹான் வில்கெம் ரிட்டர்** (16 திசம்பர் 1776-23 சனவரி 1810) ஒரு செருமானிய வேதியியலாளர், இயற்பியலாளர் மற்றும் தத்துவஞானி ஆவார். இவர் செருமானிய வியன்புனைவியக்குத்துடன் தொடர்புடையவர். மின்காந்த நிறமாலையில் புற ஊதாக் கதிர் பகுதியை கண்டுபிடித்ததற்காகவும் இவர் அறியப்படுகிறார். முதன்முதலில் நீடித்து நிலைத்த நீர் மின்னாற்பகுப்பு, மின் முலாம் கண்டுபிடிப்பிற்காகவும் இவர் பெருமைக்குரியவராகிறார்.  

### செருமானிய வியன்புனைவியக்கம்
ரிட்டர் செருமானிய வியன்புனைவியக்கத்தைச் சேர்ந்தவர். இவர் தனிப்பட்ட முறையில் யொஹான் வூல்ப்காங் ஃபொன் கேத்தா, அலெக்சாண்டர் வோன் கூம்போல்ட், யொஹான் கோட்ஃபிரைட் எர்டர், கிளெமென்சு பிரெண்டானோ ஆகியோரை நன்கு அறிந்திருந்தார். நேச்சர்ஃபிலோசாபி இயக்கத்தின் முக்கிய தத்துவஞானியான பிரெட்ரிக் வில்ஹெல்ம் ஜோசப் ஷெல்லிங் என்பவரால் இவர் கடுமையாக ஈர்க்கப்பட்டார். 1801 ஆம் ஆண்டில், ஆன்சு கிருத்தியான் ஆர்ஸ்டெட் ஜெனாவைப் பார்வையிட்டார், மேலும் அவரது நண்பரானார். ரிட்டரின் பல ஆராய்ச்சிகள் பின்னர் ஆர்ஸ்டெட்டால் தெரிவிக்கப்பட்டன, இவர் நேச்சர்ஃபிலோசோபியின் தத்துவ கண்ணோட்டத்தால் வலுவாக பாதிக்கப்பட்டார்.  

### அறிவியல் ஆராய்ச்சி
யொஹான் வில்கெம் ரிட்டரின் முதல் அறிவியல் ஈடுபாடு அவருக்கு 14 வயதாக இருந்தபோது தொடங்கியது. அவர் லிக்னிட்சில் (லெக்னிகா) ஒரு மருந்தகத்தில் பயிற்சி பெற்றார். வேதியியலில் ஆழ்ந்த ஆர்வத்தைப் பெற்றார். 1796 ஆம் ஆண்டில் ஜெனா பல்கலைக்கழகத்தில் மருத்துவப் படிப்பைத் தொடங்கினார். ஒரு சுயமாகக் கற்றுக்கொண்ட அறிவியலாளரான இவர் வேதியியல், மின்சாரம் மற்றும் பிற துறைகளில் பல சோதனை ஆராய்ச்சிகளை மேற்கொண்டார்.  

ரிட்டரின் முதல் அறிவியல் ஆய்வுகள் சில கால்வானிக் நிகழ்வுகளை பற்றியவை. லூய்கி கால்வானி மற்றும் பிற ஆய்வாளர்களால் கவனிக்கப்பட்ட உடலியல் விளைவுகளை இவர் வேதியியல் வினைகளால் உருவாக்கப்படும் மின்சாரத்தின் காரணமாக விளக்கினார். அவரது விளக்கம் இன்று ஏற்றுக்கொள்ளப்படும் விளக்கத்திற்கு கால்வானி ("விலங்கு மின்சாரம்") மற்றும் அலெஸாண்ட்ரோ வோல்டா (உலோகத் தொடர்பால் உருவாக்கப்படும் மின்சாரம்) முன்மொழிந்த விளக்கங்களை விட நெருக்கமானது, ஆனால் அது அக்காலத்தில் ஏற்றுக்கொள்ளப்படவில்லை.  
கருவியின் விளக்கப்படம்]]  
1800 ஆம் ஆண்டில், வோல்ட்டிக் குவியல் கண்டுபிடிக்கப்பட்ட சிறிது காலத்திலேயே, வில்லியம் நிக்கல்சன் மற்றும் அந்தோனி கார்லிஸ்லே ஆகியோர் மின்சாரத்தால் தண்ணீரை சிதைக்க முடியும் என்பதைக் கண்டுபிடித்தனர். சிறிது காலத்திற்குப் பிறகு, ரிட்டர் சுயாதீனமாக அதே விளைவைக் கண்டுபிடித்தார். அதுமட்டுமின்றி, இவர் தனித்தனியாக சேகரித்து, வேதிவினையில் உற்பத்தி செய்யப்படும் ஹைட்ரஜன் மற்றும் ஆக்ஸிஜனின் அளவை அளந்தார். மின்முலாம் செயல்முறையையும் இவர் கண்டுபிடித்தார். 1802 ஆம் ஆண்டில் இவர் தனது முதல் மின் வேதியியல் கலத்தை உருவாக்கினார், இதில் 50 செப்பு வட்டுகள் ஒரு உப்பு கரைசலால் ஈரப்படுத்தப்பட்ட அட்டை வட்டுகளால் பிரிக்கப்பட்டன.  

### தனிப்பட்ட வாழ்க்கையும் இறப்பும்
இவர் 1804 ஆம் ஆண்டில் திருமணம் செய்து கொண்டார் இவருக்கு நான்கு குழந்தைகள் இருந்தனர். ஆனால், இவரால் தனது குடும்பத்தின் தேவைகளுக்கு ஈடுகொடுக்க முடியவில்லை. மோசமான உடல்நலக் குறைவின் காரணமாகவும் நிதி நெருக்கடியாலும் சிரமப்பட்ட இவர் 1810 ஆம் ஆண்டில் ஒரு இளைஞராக இருந்த போதே ஏழையாகவே இறந்தார்.
# ஜிங்ஜெல்



**சிங்ஜெல்** (*Zingel*) என்பது பெர்சிடே குடும்பத்தைச் சேர்ந்த ஒரு மீன் பேரினமாகும். இவை நீளமாகவும் மெல்லியதாகவும் 12 முதல் 48 செமீ (4.7 முதல் 18.9 அங்குலம்) வரை வளரக்கூடியன. இவை ஐரோப்பாவில் ஆறுகளிலும் நீரோடைகளிலும் காணப்படுகின்றன. இவை முக்கியமாக நீர்வாழ் முதுகெலும்பற்ற உயிரினங்களான ஓடுடைய கணுக்காலி, பூச்சிகளின் இளம் உயிரிகளை உணவாகக் கொள்கின்றன. மேலும் சிறிய மீன்களையும் உணவாகக் கொண்டுள்ளன. இவை அனைத்தும் கடந்த காலத்தில் ஆபத்தானவை அல்லது அழிவாய்ப்பு இனமாக வகைப்படுத்தப்பட்டாலும், சுற்றுச்சூழல் மேம்பாடுகள் சிலவற்றை தீவாய்ப்புக் கவலை குறைந்த இனமாக மறு வகைப்படுத்த அனுமதித்துள்ளன.  

## சிற்றினங்கள்
இந்த பேரினத்தில் கீழ்க்கண்ட சிற்றினங்கள் உள்ளன.  

- *ஜிங்ஜெல் ஆசுபர்* <small> (லின்னேயஸ், 1758) </small> (ரோனே இசுட்ரெபர்)
- *ஜிங்ஜெல் பால்கானிகசு* <small> (எசு. எல். கரமன், 1937) </small>
- *ஜிங்ஜெல் இசுட்ரெபர்*<small> (சீபோல்ட், 1863) </small> (டான்யூப் இசுட்ரெபர்)
- *ஜிங்ஜெல் ஜிங்ஜெல்<small> </small>*<small>(லின்னேயஸ், 1766) </small>
# சமாரியம் அறுபோரைடு



**சமாரியம் அறுபோரைடு** (*Samarium hexaboride*) என்பது SmB<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியம் எக்சாபோரைடு என்ற பெயராலும் அழைக்கப்படும் இது ஓர் இடைநிலை இணைதிறன் சேர்மமாகும். சமாரியம் Sm<sup>²⁺</sup> மற்றும் Sm<sup>³⁺</sup> அயனிகளாக 3:7 என்ற விகிதத்தில் இச்சேர்மத்தில் இடம்பெற்றுள்ளது. ஓர் உலோகப் புறப்பரப்பு நிலையைக் கொண்ட ஒரு காண்டோ அரிதிற்கடத்தி பொருளாகும்.  

## ஆரம்ப ஆய்வுகள்
முதன்முதலில் சமாரியம் அறுபோரைடு 1960-ஆம் ஆண்டுகளின் முற்பகுதியில் சோவியத் விஞ்ஞானிகளால் ஆய்வு செய்யப்பட்டது. பின்னர் பெல் ஆய்வகங்களில் தொடர்ச்சியாக மேலும் ஆய்வுகள் மேற்கொள்ளப்பட்டன. 50 கெல்வின் வெப்பநிலைக்கு அதிகமான வெப்பநிலையில் இதன் பண்புகள் கோண்டோ உலோகத்தின் சிறப்பியல்புகளாக இருந்தன. உலோக மின் கடத்துத்திறன் வலுவான எலக்ட்ரான் சிதறலாக இருந்தது. அதேசமயம் குறைந்த வெப்பநிலையில், இது சுமார் 4–14 மெகா எலக்ட்ரான் வோல்ட்டு குறுகிய பட்டை இடைவெளியுடன் காந்தம் அல்லாத மின்கடத்தாப் பொருளாக செயல்பட்டது. சமாரியம் அறுபோரைடு குளிர்வித்தலால் ஏற்படும் உலோகம்-காப்புப்பொருள் நிலை மாற்றத்தின் போது, ​​வெப்பக் கடத்துத்திறனில் ஒரு செங்குத்தான அதிகரிப்பு ஏற்படுகிறது, இது சுமார் 15 கெல்வின் வெப்பநிலையில் உச்சத்தை அடைகிறது. இந்த அதிகரிப்பிற்கான காரணம், குறைந்த வெப்பநிலைகளில் எலக்ட்ரான்கள் வெப்பக் கடத்துத்திறனுக்குப் பங்களிப்பதில்லை என்பதும் அதற்குப் பதிலாக போனான்கள் ஆதிக்கம் செலுத்துகின்றன என்பதும் காரணங்களாகும். எலக்ட்ரான் செறிவின் குறைவு, எலக்ட்ரான்- போனான் சிதறலின் வீதத்தைக் குறைக்கிறது.  

## 21 ஆம் நூற்றாண்டு ஆய்வுகள்

இருபத்தி ஒன்றாம் நூற்றாண்டில், அமுக்கப்பட்ட பொருள் இயற்பியலாளர்கள் சமாரியம் அறுபோரைடு ஓர் இடவியல் காப்பானாக இருக்கலாம் என்ற கூற்றுகளுடன் அதன் மீது அதிக ஆர்வம் காட்டத் தொடங்கினர். மற்ற ஆராய்ச்சியாளர்களோ இடவியல் மேற்பரப்பு நிலைகளுக்கான எந்த ஆதாரத்தையும் கண்டறியவில்லை.  

வெப்பநிலை குறையும்போது மின்சார மின்தடை அதிகரிப்பது, அந்தப் பொருள் ஒரு மின்காப்பானாகச் செயல்படுவதைக் குறிக்கிறது. இருப்பினும், சமீபத்திய அளவீடுகள் ஒரு நல்ல உலோகத்திற்குரிய பெர்மி மேற்பரப்பைக் (உந்தவெளியில் உள்ள எலக்ட்ரான்களின் ஓர் அருவமான எல்லை) வெளிப்படுத்துகின்றன. மிகவும் அசாதாரணமான இரட்டை உலோகம்-காப்பு நிலை கொண்ட அடிப்படை நிலையை இது குறிக்கிறது. 4 கெல்வின் வெப்பநிலைக்குக் குறைவான வெப்பநிலைகளில் மின்தடை ஒரு தனித்துவமான சமதளத்தைக் காட்டுகிறது. இது ஒரு மின்காப்பு நிலைக்கும் (மொத்தப் பகுதி) ஒரு கடத்தும் நிலைக்கும் (மேற்பரப்பு) இடையேயான உடனிருத்தல் என்று கருதப்படுகிறது. வெப்பநிலை தனிச்சுழி வெப்பநிலையை நெருங்கும் போது, ​​வெப்பநிலை குறையக் குறைய பொருளின் குவாண்டம் அலைவுகள் அதிகரிக்கின்றன. இந்த நடத்தை பெர்மி பகுப்பாய்வுக்கும், வழக்கமான உலோகங்களை நிர்வகிக்கும் விதிகளுக்கும் முரணாக உள்ளது. இது அலுமினிய உள்ளடக்கங்களால் ஏற்படக்கூடும் என்றாலும் இளக்கி வளர்ச்சி முறைக்குப் பதிலாக, பிம்ப உலை முறை மூலம் வளர்க்கப்பட்ட மாதிரிகளுக்கு இத்தகைய விளக்கம் பொருந்தாது.
# தப்பியோடிய பொருளாதாரக் குற்றவாளி


**தப்பியோடியப் பொருளாதாரக் குற்றவாளி** (*Fugitive Economic Offender*), இந்தியாவில் நிதிமுறைகேடுகள் செய்து வெளிநாடுகளில் பதுங்கி இருப்பவர்களைக் குறிக்கும். இது போன்ற பொருளாதாரக் குற்றவளிகளை இந்தியாவிற்கு கொண்டு வந்து விசாரணை செய்து தண்டிக்க 2018ஆம் ஆண்டில் தப்பியோடிய பொருளாதாரக் குற்றவாளிகள் சட்டம் நாடாளுமன்றத்தால் இயற்றப்பட்டது.  

தப்பியோடிய பொருளாதாரக் குற்றவாளி என்பது இந்தியாவில் ஒரு சட்டப்பூர்வச் சொல்லாகும். தப்பியோடிய பொருளாதாரக் குற்றவாளிகள் சட்டத்தின் கீழ், ஏதேனும் ஒரு இந்திய நீதிமன்றத்தால் "பட்டியலிடப்பட்ட குற்றம்" தொடர்பாக கைது ஆணை பிறப்பிக்கப்பட்ட எந்தவொரு தனிநபருக்கும் இது பொருந்தும். குற்றவியல் நடவடிக்கைகளைத் தவிர்ப்பதற்காக இந்தியாவை விட்டு வெளியேறிய அல்லது வெளிநாட்டில் இருந்துகொண்டு, குற்றவியல் நடவடிக்கைகளை எதிர்கொள்ள இந்தியா திரும்ப மறுக்கும் நபர்களுக்கு இது பொருந்தும்.  
## தப்பியோடிய பொருளாதாரக் குற்றவாளிகள்
தப்பியோடிய பொருளாதாரக் குற்றவாளிகள் இதுவரை சுமார் ரூபாய் 40,000 கோடி அளவிற்கு இந்தியாவில் நிதி மோசடிகள் செய்து வெளிநாடுகளுக்குத் தப்பிச் சென்றுள்ளனர்.: தற்போது வெளிநாட்டில் வசிக்கும் தப்பியோடிய பொருளாதாரக் குற்றவாளிகளின் பட்டியல் பின்வருமாறு:  
1. புஷ்பேஷ் பைத்
1. ஆஷிஷ் ஜோபன்புத்ரா
1. விஜய் மல்லையா
1. சன்னி கல்ரா
1. சஞ்சய் கல்ரா
1. சுதிர் குமார் கல்ரா
1. ஆர்த்தி கல்ரா
1. வர்ஷா கல்ரா
1. ஜதின் மேத்தா
1. உமேஷ் பரேக்
1. கமலேஷ் பரேக்
1. நீலேஷ் பரேக்
1. ஏகலவ்யா கார்க்
1. வினய் மிட்டல்
1. நீரவ் மோடி
1. நீஷல் மோடி
1. முகுல் சோக்சி
1. சப்யா சேத்
1. ராஜீவ் கோயல்
1. அல்கா கோயல்
1. லலித் மோடி
1. நிதின் ஜெயந்திலால் சந்தேசரா
1. சேதன்குமார் சந்தேசரா
1. ரிதேஷ் ஜெயின்
1. ஹிடேஷ் நரேந்திரபாய் படேல்
1. மயூரபென் படேல்
1. ப்ரீத்தி ஆஷிஷ் ஜோபன்புத்ரா.

## இதனையும் காண்க
- தப்பியோடிய பொருளாதாரக் குற்றவாளிகள் சட்டம்
# உத்தர கன்யா



**உத்தர கன்யா** (*Uttar Kanya*) என்பது இந்தியாவின் மேற்கு வங்காள மாநிலத்திலுள்ள துணை நகரத்தில் அமைந்துள்ள ஒரு கட்டடம் ஆகும். மேற்கு வங்காளத்தின் வடக்கு வங்காள மேம்பாட்டுத் துறையின் தற்காலிக மாநிலச் செயலகமாக இக்கட்டடம் செயல்படுகிறது. 2014 ஆம் ஆண்டு சனவரி மாதம் 20 ஆம் தேதியன்று அப்போதைய முதலமைச்சர் மம்தா பானர்ச்சியால் திறந்து வைக்கப்பட்டது.  

## புவியியல்
என்ற புவியியல் ஆள்கூறுகளில் இந்தியாவின் மேற்கு வங்காள மாநிலம் சிலிகுரி நகரத்தில் இக்கட்டடம் அமைந்துள்ளது.  

## வரலாறு

மேற்கு வங்க முதல்வர் மம்தா பானர்ச்சி, இப்பகுதியில் வளர்ச்சியை விரைவுபடுத்தவும், நிர்வாகத்தில் உள்ள தடைகளை அகற்றவும், 2014 ஆம் ஆண்டு சனவரி மாதம் 20 ஆம் தேதி சிலிகுரி நகரத்தில் வடக்கு வங்காளத்திற்கான சிறிய மாநிலச் செயலகத்தைத் திறந்து வைத்தார்.  

## மாவட்ட உள்ளடக்கங்கள்
வடக்கு வங்காளத்தில் உள்ள ஏழு மாவட்டங்கள்- டார்ச்சிலிங்கு மாவட்டம், இயல்பைகுரி மாவட்டம், அலிப்பூர்துவார் மாவட்டம், கூச் பெகர் மாவட்டம், உத்தர தினச்பூர் மாவட்டம், தெற்கு தினச்புர் மாவட்டம் மற்றும் மால்டா மாவட்டம்.
# பட்டியலின சாதிகள் மற்றும் பட்டியல் பழங்குடியினர் ஆராய்ச்சி மற்றும் பயிற்சி நிறுவனம்



**பட்டியலின சாதிகள் மற்றும் பட்டியல் பழங்குடியினர் ஆராய்ச்சி மற்றும் பயிற்சி நிறுவனம்** (*Scheduled Castes and Scheduled Tribes Research and Training Institute*) என்பது இந்தியாவிலுள்ள ஒடிசா மாநில அரசாங்கத்தின் கீழ் இயங்கும் ஓர் ஆராய்ச்சி மற்றும் பயிற்சி நிறுவனமாகும். இந்நிறுவனம் புவனேசுவரத்தில் அமைந்துள்ளது. முதலில் 1952-ஆம் ஆண்டில் பழங்குடியினர் ஆராய்ச்சிப் பணியகம் என நிறுவப்பட்டது. பின்னர் பலமுறை பெயர் மாற்றப்பட்டு, 1994-ஆம் ஆண்டில் இதன் தற்போதைய பெயரைப் பெற்றது.  

இந்த நிறுவனம் பட்டியல் பழங்குடியினர் மற்றும் பட்டியல் சாதியினர் குறித்து சமூக-பண்பாட்டு மற்றும் மேம்பாட்டு ஆராய்ச்சிகளை மேற்கொள்கிறது. அரசாங்கத்திற்கு கொள்கை ஆதரவை வழங்குகிறது. திறன் மேம்பாட்டுத் திட்டங்களைச் செயல்படுத்துகிறது. ஒடிசாவின் பழங்குடி சமூகங்களின் பொருள்சார் கலாச்சாரம், பாரம்பரியம் மற்றும் இனவியல் சேகரிப்புகளைக் காட்சிப்படுத்தும் ஒடிசா மாநில பழங்குடியினர் அருங்காட்சியகத்தையும் நிர்வகிக்கிறது.  

பட்டியலின சாதிகள் மற்றும் பட்டியல் பழங்குடியினர் ஆராய்ச்சி மற்றும் பயிற்சி நிறுவனம் ஒடிசாவின் பழங்குடியினர் குறித்த ஐந்து தொகுதிகள் கொண்ட கலைக்களஞ்சியத்தை வெளியிடுவதில் ஒத்துழைத்தது. இக்கலைக்களஞ்சியம் அந்த மாநிலத்தில் உள்ள பழங்குடி சமூகங்கள் குறித்த முதல் விரிவான அறிவார்ந்த தொகுப்பாகும்.  

## செயல்பாடுகள்
- பட்டியலிடப்பட்ட சாதிகள்/பழங்குடியினர் சமூகங்கள் குறித்த இனவரைவியல் ஆராய்ச்சி மற்றும் சமூக-பொருளாதார ஆய்வுகள்.
- அதிகாரிகள், தன்னார்வ தொண்டு நிறுவனங்கள் மற்றும் பங்குதாரர்களுக்கான திறன் மேம்பாடு மற்றும் பயிற்சி.
- ஒடிசா மாநில பழங்குடியினர் அருங்காட்சியகத்தின் மூலம் கலாச்சாரப் பாதுகாப்பு.
# தொழில்நுட்பக் கல்வி, பயிற்சி மற்றும் திறன் மேம்பாட்டுத் துறை



**தொழில்நுட்பக் கல்வி, பயிற்சி மற்றும் திறன் மேம்பாட்டுத் துறை** (*Department of Technical Education, Training and Skill Development*) என்பது இந்தியாவிலுள்ள மேற்கு வங்காள மாநில அரசாங்கத்தின் ஓர் அரசுத் துறையாகும். மேற்கு வங்காள மாநிலத்தின் தொழில்நுட்பக் கல்வியின் மேம்பாட்டை நிர்வகிப்பதற்குப் பொறுப்பான ஒரு முக்கியத் துறையாக இது செயல்படுகிறது.  

## அமைச்சர்கள்
- இந்திரனில் சென், தற்போதைய அமைச்சர்
- உமாயுன் கபீர்
- புரேந்து பாசு
- ஆசிமா பத்ரா
- புரேந்து பாசு
- சக்ரதர் ​​மெய்காப்பு
- மொகமது சலீம்
# 112 (இந்தியா) - அவசரகால பதில் ஆதரவு அமைப்பு

**112 (இந்தியா) - அவசரகால பதில் ஆதரவு அமைப்பு** (*112 (India) – ERSS*) இந்தியாவில் காவல்துறை, தீயணைப்பு மற்றும் அவசர ஊர்தி சேவைகளுக்கான அனைத்து வசதிகளையும் உள்ளடக்கிய ஓர் அவசர தொலைபேசி எண் ஆகும். இது உள்துறை அமைச்சகத்தின் அவசரகால மீட்பு ஆதரவு அமைப்பின் கீழ் செயல்படுகிறது.  

## அணுகல்
பயனர்கள் பின்வருவனவற்றைச் செய்யலாம்:  

- எந்தவொரு தொலைபேசியிலிருந்தும் (இருப்பு இல்லாதபோதும் கூட) **112** என்ற எண்ணை அழைக்கலாம்.

- **112 இந்தியா** செயலியைப் பயன்படுத்தலாம்.
- அவசர உதவிக்கு திறன்பேசியின் இயக்கு பொத்தானை 3 முறை அழுத்தலாம்.
# பாரதிய பாசா அனுபாக்கு

**பாரதிய பாசா அனுபாக்கு** (*Bharatiya Bhasha Anubhag*) என்பது இந்தியாவின் மொழியியல் பாரம்பரியத்தை மேம்படுத்துவதற்கும் பாதுகாப்பதற்கும் இந்தியக் கல்வி அமைச்சகம் மற்றும் இந்திய அரசாங்கத்தால் நிறுவப்பட்ட ஒரு தளமாகும். இந்திய மொழிகள் பிரிவு என்ற பெயராலும் இத்தளம் அறியப்படுகிறது.  

## விளக்கம்
கல்வி மற்றும் நிர்வாகத்தில் பிராந்திய மொழிகளின் பயன்பாட்டை பாரதிய பாசா அனுபாக்கு தளம் ஆதரிக்கிறது மற்றும் மேம்படுத்துகிறது. இந்தத் துறை, தாய்மொழியில் கற்பதன் முக்கியத்துவத்தை வலியுறுத்தும் தேசியக் கல்விக் கொள்கை 2020-இன் படி செயல்படுகிறது. பல்மொழி கல்வி வளங்களை உருவாக்குவதற்காக, இது ஒத்துழைக்கும் அமைப்புகளில் பாரதிய பாசா சமிதியும் ஒன்றாகும். இந்தத் துறை, பல்வேறு இந்திய மொழிகளில் கல்விப் பொருட்களை மொழிபெயர்த்து வெளியிடுவதை எளிதாக்குகிறது. மொழி கல்வி தொடர்பான கொள்கைகளைச் செயல்படுத்துவதிலும் இந்த பிரிவு ஈடுபட்டுள்ளது.
# ஒடிசா வருவாய் மற்றும் பேரிடர் மேலாண்மை அமைச்சகம்



**ஒடிசா வருவாய் மற்றும் பேரிடர் மேலாண்மை அமைச்சகம்** (*Ministry of Revenue and Disaster Management (Odisha)*) என்பது இந்தியாவின் ஒடிசா மாநில அரசாங்கத்தின் ஓர் அமைச்சகமாகும். ஒடிசா மாநிலத்தின் வளர்ச்சிக்கான வருடாந்திரத் திட்டங்களைத் தயாரிப்பதற்கு இந்த அமைச்சகம் பொறுப்பாகும். மேலும், இந்த அமைச்சகம் அசையாச் சொத்துக்களின் பரிமாற்றம், பதிவு அலுவலகங்களின் நிர்வாகம் மற்றும் பல்வேறு இயற்கை மற்றும் மனிதனால் ஏற்படும் பேரழிவுகளால் பாதிக்கப்பட்ட மக்களுக்கு நிவாரணம் வழங்கும் முகமைகளை மேற்பார்வையிடுதல் ஆகியவற்றையும் கவனிக்கிறது.  

இந்த அமைச்சகத்திற்கு சுரேசு பூசாரி தலைமையிலான ஒரு அமைச்சரவை மட்ட அமைச்சர் தலைமை தாங்குகிறார். இந்த அமைச்சகத்தின் நிர்வாகத்திற்கு முதன்மைச் செயலாளர் அல்லது கூடுதல் தலைமைச் செயலாளர் தலைமை தாங்குகிறார்.
# பிரதம மந்திரி சுவநிதி திட்டம்



**பிரதம மந்திரி சுவநிதி திட்டம்** (*Pradhan Mantri SVANidhi Scheme*) என்பது இந்திய அரசாங்கத்தின் வீட்டுவசதி மற்றும் நகர்ப்புற விவகாரங்கள் அமைச்சகம் 2020 ஆம் ஆண்டு சூன் மாதம் 1 ஆம் தேதி தொடங்கிய ஒரு குறுங்கடன் திட்டமாகும். கோவிட்-19 பெருந்தொற்றால் கடுமையாகப் பாதிக்கப்பட்ட தெருவோர வியாபாரிகளுக்கு ₹10,000 வரையிலான மூலதனக் கடன்களை வழங்குவதன் மூலம் அவர்களின் வாழ்வாதாரத்தை மீட்டெடுக்க இத்திட்டம் உதவுகிறது. பிணையமில்லாத செயல்பாட்டு மூலதனக் கடன்கள், குறைந்த வட்டியில் வட்டி மானியம், மற்றும் இலக்கமுறை பரிவர்த்தனைகளை ஊக்குவித்தல் போன்ற வசதிகளை வழங்கி தெருவோர வியாபாரிகளை சுயசார்பு அடையச் செய்வதை இத்திட்டம் நோக்கமாகக் கொண்டுள்ளது. பிரதம மந்திரி தெரு வியாபாரிகள் தற்சார்பு நிதி என்ற பெயராலும் இத்திட்டம் அறியப்படுகிறது.  

## நன்மைகள்
பிரதம மந்திரி சுவநிதி திட்டத்தின் முதன்மை நோக்கங்கள் வருமாறு:  

1. நிதி உதவி: தெருவோர வியாபாரிகளுக்கு நிதி உதவி அளித்து, அவர்களின் வணிகங்களை மீண்டும் தொடங்கவும், பொருளாதார ரீதியாக மேம்படுத்தவும் உதவுதல். இதன்படி 12 மாத ஆரம்ப காலத்திற்கு, ₹10,000 வரை நடைமுறை மூலதனக் கடன்களை வழங்குதல்.
1. வட்டி மானியம்: கடனை சரியான நேரத்தில் அல்லது முன்கூட்டியே திருப்பிச் செலுத்தும்போது, ​​ஆண்டுக்கு 7% வட்டி மானியம் வழங்கப்படுகிறது.
1. இலக்கமுறை உள்ளடக்கத்தை ஊக்குவித்தல்: இலக்கமுறை கட்டண முறைகளைப் பயன்படுத்துவதற்குப் பணத்தைத் திரும்பப் பெறும் சலுகைகளை வழங்குவதன் மூலம், தெருவோர வியாபாரிகளிடையே இலக்கமுறை பரிவர்த்தனைகளை ஊக்குவித்தல்.
1. திறன் மேம்பாடு: தெருவோர வியாபாரிகளிடையே நிதி எழுத்தறிவு மற்றும் இலக்கமுறை எழுத்தறிவை மேம்படுத்துதல்.

## தகுதிகள்
பின்வரும் நபர்கள் பிரதம மந்திரி சுவநிதி திட்டத்திற்குத் தகுதியுடையவர்கள் என அறிவிக்கப்பட்டது.  

1. தெரு வியாபாரிகள்: நகர்ப்புற உள்ளாட்சி அமைப்புகளால் நடத்தப்பட்ட கணக்கெடுப்பில் அடையாளம் காணப்பட்ட, 2020 மார்ச் 24-ஆம் தேதிக்கு முன்னர் வியாபாரத்தில் ஈடுபட்டிருந்த எந்தவொரு தெரு வியாபாரியும் இத்திட்டத்திற்கு தகுதியானவர்களாவர்.
1. அடையாளத் தேவை: நகர்ப்புற உள்ளாட்சி அமைப்பு அல்லது நகர வியாபாரக் குழுவிடமிருந்து பெற்ற விற்பனைச் சான்றிதழ் அல்லது பரிந்துரைக் கடிதம் வைத்திருக்க வேண்டும்.
1. வரம்பு: பிரதம மந்திரி சுவநிதி திட்டம் இந்தியா முழுவதும் உள்ள நகர்ப்புற மற்றும் நகர்ப்புறங்களை ஒட்டிய பகுதிகளின் தெரு வியாபாரிகளுக்குப் பொருந்தும்.

## முக்கிய அம்சங்கள்
1. கடன் காலம் மற்றும் தொகை:  
- பிரதம மந்திரி சுவநிதி திட்டத்தின் கீழ் வழங்கப்படும் ஆரம்பக் கடன், 1 வருட காலத்திற்கு ₹10,000 ஆகும்.
- கடனை வெற்றிகரமாகத் திருப்பிச் செலுத்திய பிறகு, விற்பனையாளர்கள் இரண்டாவது சுழற்சியில் ₹20,000 வரையிலும், அதைத் தொடர்ந்து மூன்றாவது சுழற்சியில் ₹50,000 வரையிலும் அதிகப்படுத்தப்பட்ட கடனைப் பெறத் தகுதி பெறுகிறார்கள்.
2. வட்டி மானியம்  
- ஆண்டுக்கு 7% மானியம் பயனாளியின் வங்கிக் கணக்கில் நேரடியாக வரவு வைக்கப்படும்.
- இந்த மானியம் கடனைச் சரியான நேரத்தில் திருப்பிச் செலுத்துபவர்களுக்கு மட்டுமே கிடைக்கும்
3. இலக்கமுறை பரிவர்த்தனைகள்:  
- இணைய வழியில் பரிந்துரைக்கப்பட்ட தளங்களைப் பயன்படுத்தி இலக்கமுறை பரிவர்த்தனைகளை மேற்கொள்ளும் விற்பனையாளர்கள், மாதம் ஒன்றுக்கு ₹50 முதல் ₹100 வரை பணம் திரும்பப் பெறலாம்.
4. செயல்படுத்துதல்:  
- பிரதம மந்திரி சுவநிதி திட்டம் உள்ளாட்சி அமைப்புகள், கடன் வழங்கும் நிறுவனங்கள் மற்றும் இலக்கமுறை கட்டண ஒருங்கிணைப்பாளர்களின் கூட்டு முயற்சியின் மூலம் செயல்படுத்தப்படுகிறது.
பிரத்யேகமாக இணையதளத்தில் பதிவு செய்தல், விண்ணப்பித்தல் மற்றும் கண்காணித்தல் ஆகியவற்றை எளிதாக்குகிறது.
# தேசிய இணையக் குற்றப் புகாரளிப்பு இணையதளம்

**தேசிய இணையக் குற்றப் புகாரளிப்பு இணையதளம்** (*National Cybercrime Reporting Portal*) என்பது இணையக் குற்றங்கள் மற்றும் இணைய மோசடிகளால் பாதிக்கப்பட்டவர்களுக்கு உதவுவதற்காக இந்திய அரசாங்கத்தால் அமைக்கப்பட்ட ஓர் இணையவழி புகார் அளிக்கும் தளமாகும். இத்தளம் 2023 ஆம் ஆண்டு திசம்பர் மாதம் 11 ஆம் தேதியன்று தொடங்கப்பட்டது  

cybercrime.gov.in என்ற அதிகாரப்பூர்வ இணையதளம் வழியாக அணுக முடியும். மேலும், இணையக் குற்றங்கள், குறிப்பாக நிதி மோசடிகளைப் புகாரளிப்பதற்காக அர்ப்பணிக்கப்பட்ட 1930 என்ற கட்டணமில்லா உதவி எண் (இந்திய இணையக் குற்ற உதவி எண்) மூலமாகவும் இத்திட்டம் ஆதரிக்கப்படுகிறது.
# தொட்டால் தொடரும்



**தொட்டால் தொடரும்** (*Thottal Thodarum*) 2015 ஆம் ஆண்டு வெளியான ஒரு தமிழ் மொழி காதல் திகில் திரைப்படமாகும். பிரபல விமர்சகரும் எழுத்தாளருமான கேபிள் சங்கர் எழுதி இயக்கியுள்ளார். தமன் குமார் மற்றும் அருந்ததி ஆகியோர் முக்கிய கதாபாத்திரங்களில் நடித்துள்ளனர், வின்சென்ட் அசோகன் ஒரு துணை கதாபாத்திரத்தில் நடித்துள்ளார். 2015 ஆம் ஆண்டு சனவரி மாதம் 23 ஆம் தேதியன்று இத்திரைப்படம் வெளியானது. விமர்சகர்களிடமிருந்து பெரும்பாலும் எதிர்மறையான விமர்சனங்களைப் பெற்றது. திரையரங்க வசூலிலும் சராசரிக்கும் குறைவான வசூலையே ஈட்டியது.  

## நடிகர்கள்
- சிவனாக தமன் குமார்
- மதுவாக அருந்ததி
- வின்சென்ட் அசோகன்
- கௌதமாக பாலாச்சி வேணுகோபால்
- விசய் ஆனந்த்
- இரஞ்சன்
- சூது கவ்வும் சிவகுமார்
- சிங்கப்பூர் துரைராசு
- துருவ்
- நவீன் சீதாராமன்
- இலட்சுமன்
- மீராசன்
- மாசுட்டர் கோமகன்
- அர்ச்சனா
- சுரேகா

## இசை
பி.சி. சிவன் இப்படத்திற்கு இசையமைத்தார். (பாடல் - பாடகர் - பாடலாசிரியர்)  

"போசு போசு" - அந்தோணிதாசன் - கார்க்கி & கேபிள் சங்கர் </br>  
"போசு போசு" (கரோக்கி) - பி.சி.சிவன் </br>  
"கிஸ் ஆஃப் தி டிராகன்" - பி.சி.சிவன் </br>  
"விதியின் முத்தம்" - பி.சி.சிவன் </br>  
"பெண்ணே பெண்ணே" - கார்த்திக், வந்தனா சீனிவாசன் - நா முத்துக்குமார் </br>  
"பெண்ணே பெண்ணே" (கரோக்கி) - பி.சி.சிவன் </br>  
"பூ போல பூ போல" - கணேசு வெங்கட்ராமன், பத்மலதா - நா முத்துக்குமார் </br>  
"யாருடா மச்சான்" - சத்யபிரகாசு, வந்தனா சீனிவாசன் -  

## விமர்சனம்
தி நியூ இந்தியன் எக்ஸ்பிரசு "ஒரு அறிமுக இயக்குநரின் நம்பிக்கைக்குரிய முயற்சி, பார்க்கத் தகுந்தது" என்று குறிப்பிட்டது. "கேபிள் சங்கரின் கதைக்களம் இலட்சியமானது மற்றும் சமீபத்திய சில வணிகப் படங்களுடன் ஒப்பிடும்போது தனித்துவமானது, ஆனால் அது சறுக்கிவிட்டது என்று சிஃபி நிறுவனம் குறிப்பிட்டது. இங்குள்ள சிக்கல் என்னவென்றால், கேபிள் சங்கர் தனது திரைக்கதைக்கான வேலைகளைச் செம்மையாகச் செய்திருந்தாலும், அதைத் திரையில் கொண்டு வருவதில் பல அம்சங்களைத் தவறவிட்டுவிட்டார்". டைம்சு ஆஃப் இந்தியா 5-மதிப்பெண்களுக்கு 2 மதிப்பெண்கள் அளித்து. "சுவாரசியமான கதைக்களம் இருந்தபோதிலும், இந்தப் படம் தனது வாக்குறுதியை நிறைவேற்றுவதில் தோல்வியடைகிறது. இதற்குக் முக்கியக் காரணம், அதிக பாடல்கள் மற்றும் சலிப்பூட்டும் உரையாடல்களுடன் கூடிய சோர்வான, நீளமான காதல் பகுதிதான், இது படத்தின் ஆற்றலையே உறிஞ்சிவிடுகிறது. சில காட்சிகள் தொலைக்காட்சித் தொடர் போல உள்ளன, நகைச்சுவைக்கான முயற்சி தோல்வியடைந்துள்ளது, மேலும் கதைக்களத்திற்கு வருவதற்குப் படம் அதிக நேரம் எடுத்துக்கொள்கிறது" என்றும் எழுதியது.